PANNAKATARABAY DAGITI BOTANTE
Ti
karbengan nga agbutos ket maysa a kangrunaan a karbengan ken pagrebbengan ti
maysa a demokratiko a gimong. Sakbay a makabutos ti maysa a tao, masapul a
rehistrado a botante daytoy. Ti panagrehistro a kas botante ket boluntario nga
aramid ken masapul a raemen a kas indibidual a karbengan ti asino man a sitisen
wenno makipagili.
Ti maysa
nga indibidual ket mapukawna ti karbenganna nga agbutos no:
1.
inkeddeng dagiti korte nga adda diperensia ti
panagpampanunotna; wenno
2.
maibalud gapu iti maysa a pagbasolan.
Pannakatarabay
Dagiti Botante nga Addaan Kadagiti Espesial a Kasapulan
Dagiti
pasiente a nabayagen nga agyan kadagiti care homes wenno dagiti pasiente a di
nanamnama a naadmit wenno naiserrek iti ospital ket mapalubosan nga agbutos.
Tapno
maipanamnama ti seguridad ken integridad dagiti aramid nga adda pakainaiganna
iti eleksion kadagiti care facilities, amin nga staff members wenno agpapaay
kadagiti care facilities ket maigunamgunam a dida koma makibibiang a
direktamente iti panagrehistro ken panagbutos ti residente a kas absentee
voter. Tumulong laeng asino man nga staff
iti kanito a makaawat iti
espesipiko nga autorisasion wenno pammalubos manipud iti residente
(botante).
No agkiddaw
ti botante iti pannarabay, ti care facility staff ket masapul nga agtalinaed a
nonpartisan wenno awan kankanunonganna a partido ken masapul nga adda dua a tao
a SAAN nga agpada ti kanunonganda a partido a makaimatang iti panangtarabayna
iti nasao a botante. No kastoy ti maaramid, maliklikan ti atap nga adda
naaramid nga iregularidad bayat ti pannakatarabay ti botante.
Mainayon itoy:
·
Patinayon koma a panunoten wenno ikkan iti pateg ti
karbengan a panagbutos dagiti pasiente ken kameng ti pamiliada;
·
Liklikan ti inggagara wenno di naigagara a panangdiskriminar
wenno panangpilit iti maysa a tao nga agrehistro a kas botante. Agpada dagitoy
a di ipalubos ti linteg.
·
Dagiti nakompleto wenno napil-apan a porma iti voter
registration (voter registration forms) ket saan a kolektaen ti immay nagited a
tao wenno organisasion malaksid no adda espesipiko nga autorisasion wenno
pammalubos nga inted ti clerk wenno ti chief election officer;
·
No agkiddaw ti maysa a botante babaen ti koreo tapno maikkan
iti absentee ballot, masapul nga ikoreo ti botante dayta a kiddaw ken iturongna
a direktamente iti clerk.
·
Ti panagkopia, panagduplikado wenno panangusar iti ania man
nga impormasion nga insurat ti asino man nga indibidual iti porma ti
rehistrasion (registration forms) ket maiparit. Dagiti impormasion nga inlanad
ti maysa nga indibidual iti apidabit para iti rehistrasion ket maibilang koma a
sekreto.
·
No agpaayka nga intermediary wenno naibaon/naginnanakemka a
mapan mangala iti absentee ballot, nasken a mangalaka iti letter of
authorization wenno surat a mangited kenka iti pammalubos manipud iti
rehistrado a botante ken masapul nga idatagmo daytoy iti Clerk sakbay a maalam
ti absentee ballot.
·
Awan ti asino man nga agkiddaw iti maysa a botante tapno
ipakita ti botante ti linaon ti balotana ken no ania ti pilina a partido.
·
Awan ti asino man a mangmarka wenno mangsurat iti balota ti
asino man a tao malaksid no adda pammalubos daytoy a tao.
·
Ti panangpadas nga agbutos iti nagan ti pasiente nga awan ti
naited nga espesipiko a pammalubos mainaig itoy ket maibilang nga ilegal wenno
maikontra iti linteg.
Dagiti
Karbengan Tapno Matarabay ti Asino Man iti Panagbutosna
Asino man a botante nga
agkasapulan iti tulong wenno pannarabay mainaig iti panagbutosna gapu iti rason
a pisikal, bisual wenno parikut iti mata, kaadda ti parikut iti panagdengngeg,
wenno parikut iti panagbasa wenno panagsurat wenno di makabasa wenno di
makasurat ket mabalin a tulongan ti asino man a tao a pili ti botante a
maseknan, malaksid iti employer ti botante, ti ahente wenno pannakabagi ti
employer ti botantemm wenno asino man nga opisial wenno pannakabagi ti union a
pagkamengan ti botante (42 United States Code 1973aa-6).
Daytoy a Factsheet ket nairanta
laeng a pangimpormar wenno pangilawlawag a saan ket a agbalin nga autoridad
maipanggep iti paglintegan ti eleksion ken deadlines iti Hawaii. Dagiti
kasapulan wenno rekisito ken/wenno deadlines ket mabalin nga agbaliw no adda
met panagbaliw ti paglintegan. Para iti ad-adda pay detaliado ken hushusto a
rekisito, konsultaen ti Hawaii Revised Statues ken dadduma pay a mabalin a
pangalaan iti mainaig nga impormasion.
Office of
Elections
802 Lehua
Avenue
Pearl City,
Hawaii 96782
Telepono:
808-453-VOTE(8683)
Para
Kadagiti Isla iti Ruar ti Oahu (Toll Free): 1-800-442-VOTE(8683)
Para
Kadagiti Isla iti Ruar ti Oahu TTY Toll Free: 1-800-345-5915
Internet: www.hawaii/gov/elections
Office of Elections – FSVS524D
Naatur idi Disiembre 8, 2004
ilo_Latn sag_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn unk ilo_Latn ilo_Latn unk ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn fur_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn unk ilo_Latn ilo_Latn unk ilo_Latn ilo_Latn ilo_Latn unk ilo_Latn ilo_Latn ilo_Latn ilo_Latn unk ilo_Latn ilo_Latn ilo_Latn unk ilo_Latn ilo_Latn ilo_Latn ilo_Latn ceb_Latn unk ilo_Latn ilo_Latn ilo_Latn ilo_Latn sag_Latn unk ilo_Latn ilo_Latn unk ilo_Latn ilo_Latn unk ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn eng_Latn eng_Latn nso_Latn sot_Latn sot_Latn isl_Latn ceb_Latn eng_Latn por_Latn ilo_Latn por_Latn ilo_Latn grn_Latn eng_Latn ilo_Latn